laion/Wikipedia-Exotic huggingface dataset:
মন্মথনাথ ঘোষ

মন্মথনাথ ঘোষ (ইংরেজি: Manmathanath Ghosh) ( ১৮ সেপ্টেম্বর, ১৮৮৪ - ৭ এপ্রিল, ১৯৫৯) ছিলেন প্রখ্যাত বাঙালি জীবনীকার। মন্মথনাথের জন্ম বৃটিশ ভারতের কলকাতায় ১৮৮৪ খ্রিস্টাব্দের ১৮ ই সেপ্টেম্বর। পিতা অতুলচন্দ্র ঘোষ ছিলেন বহু ভাষাবিদ সাহিত্যসেবী। মাতা সুরবালা ঘোষ ছিলেন 'মধুরা' কাব্য গ্রন্থের রচয়িত্রী। মন্মথনাথের পড়াশোনা কলকাতায়। ১৯০০ খ্রিস্টাব্দে তিনি সেন্ট্রাল কলেজিয়েট স্কুল থেকে প্রথম বিভাগে এন্ট্রান্স, ১৯০২ খ্রিস্টাব্দে জেনারেল অ্যাসেমব্লিজ ইনস্টিটিউশন (বর্তমানে স্কটিশ চার্চ কলেজ) থেকে শ্রেষ্ঠ বাংলা রচনার জন্য বঙ্কিমচন্দ্র পদক সহ এফ. এ পাশ করেন। ১৯০৪ খ্রিস্টাব্দে গণিতে স্নাতক হন এবং বিশুদ্ধ গণিতে কলকাতা বিশ্ববিদ্যালয় হতে এম. এ পাশ করেন। এম.এ পাশের পর ১৯০৬ খ্রিস্টাব্দে মন্মথনাথ কন্ট্রোলার-জেনারেলের অফিসে ট্রেজারি কন্ট্রোলের অন্যতম সুপারিনটেন্ডন্ট পদে অধিষ্ঠিত হন। সরকারি অফিসে কাজের পাশাপাশি তিনি সাহিত্যকর্ম চালিয়ে গেছেন। গল্প ও কাব্য রচনায় তা পারদর্শিতা ছিল। বেশ কিছু কবিতা ও গল্প বিভিন্ন পত্র পত্রিকায় প্রকাশিত হয়। তবে তিনি ছিলেন এক বিশিষ্ট জীবনীকার। বিগত শতকের বাংলা সমাজ ও সাহিত্যের লুপ্ত অধ্যায়গুলির পুনরুদ্ধারে ইতিহাসের আলোকে জীবনচরিত তথা তৎকালীন ঘটনাবলি নির্ভরযোগ্য আলোচনা সংবলিত সাহিত্য রচনাতে তার বিশিষ্টতা। প্রকাশিত গ্রন্থের সংখ্যা কুড়িটি। ১৯১১ খ্রিস্টাব্দে 'হিন্দু প্যাট্রিয়ট' ও 'বেঙ্গলী' পত্রিকার প্রবর্তক পিতামহ গিরিশচন্দ্র ঘোষের ইংরাজী জীবনচরিত এবং ইংরাজী বক্তৃতা ও প্রবন্ধসমূহ সংগৃহীত করে প্রকাশ করেন। অন্যান্য উল্লেখযোগ্য জীবনী গ্রন্থ গুলি হল- মহাত্মা কালীপ্রসন্ন সিংহ রাজা দক্ষিণারঞ্জন মুখোপাধ্যায় হেমচন্দ্র (৩ খণ্ড) (১৯২৭) সেকালের লোক (১৯২৩) নিরঞ্জন মুখোপাধ্যায় মনীষী ভোলানাথ চন্দ্র (১৯২৫) কর্মবীর কিশোরীচাঁদ মিত্র (১৯২৬) (মাতামহ) জ্যোতিরিন্দ্রনাথ (১৯২৭) রঙ্গলাল (১৯২৯) মনীষী রাজকৃষ্ণ মুখোপাধ্যায় প্রভৃতি। তার স্ত্রী বিভাবতীর (৯ আগস্ট, ১৮৯৫ - ১৬ আগস্ট, ১৯৮০) লেখা অনেক গল্প ও সরস রচনাদি বিভিন্ন পত্র পত্রিকায় প্রকাশিত হয়েছে। মন্মথনাথ ১৯১৪ খ্রিস্টাব্দে লন্ডনের রয়াল স্ট্যাটিস্টিক্যাল সোসাইটি এবং রয়াল ইকনমিক সোসাইটির ফেলো হয়েছিলেন। মন্মথনাথ ঘোষ ১৯৫৯ খ্রিস্টাব্দের ৭ই এপ্রিল ৭৪ বৎসর বয়সে পরলোক গমন করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫৪৯,৫৫০ আইএসবিএন ৯৭৮-৮১-৭৯৫৫-১৩৫-৬
আংশিক পাতন

আংশিক পাতন হলো মিশ্রণের উপাদানসমূহের পৃথকীকরণ। রাসায়নিক যৌগকে এমন একটি তাপমাত্রায় উত্তপ্ত করে আলাদা করা হয় যখন মিশ্রণের এক বা একাধিক উপাদান বাষ্পীভূত হয়ে যায়। এই পৃথকীকরণের জন্য পাতন পদ্ধতি ব্যবহার করা হয়। সাধারণত এক বায়ুমণ্ডলীয় চাপে উপাদানগুলির স্ফুটনাঙ্কের পার্থক্য ২৫° সেন্টিগ্রেড (৪৫° ফারেনহাইট) এর চেয়ে কম হয়। স্ফুটনাঙ্কের পার্থক্য যদি ২৫° সেন্টিগ্রেডের চেয়ে বেশি হয় তবে সাধারণ পাতন পদ্ধতি ব্যবহৃত হয়। পরীক্ষাগারে আংশিক পাতনের জন্য সাধারণত বুনসেন বার্নার, গোলতলী ফ্লাস্ক, কনডেনসার এবং আংশিক কলামসহ অন্যান্য সাধারণ ল্যাবরেটরি কাচপাত্র এবং যন্ত্রপাতি ব্যবহার করা হয়। একটি পরীক্ষাগার সেটআপে অন্তর্ভুক্ত থাকবে: তাপ উৎস পাতন ফ্লাস্ক, সাধারণত একটি গোলতলী ফ্লাস্ক আংশিক কলাম পাতন শীর্ষ প্রয়োজনে থার্মোমিটার এবং অ্যাডাপ্টার কনডেনসার, যেমন লাইবিগ কনডেনসার বা অ্যালিন কনডেন্সার ভ্যাকুয়াম অ্যাডাপ্টার (কেবলমাত্র ভ্যাকুয়াম পাতনের জন্য আবশ্যক; ডানদিকের চিত্রে ব্যবহৃত হয়নি) স্থল কাচের জয়েন্টসহ স্ট্যান্ডার্ড পরীক্ষাগার কাচপাত্র Laurence M. Harwood; Christopher J. Moody (১৩ জুন ১৯৮৯)। Experimental organic chemistry: Principles and Practice (Illustrated সংস্করণ)। পৃষ্ঠা 145–147। আইএসবিএন 978-0-632-02017-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বেঙ্গালুরু জেলা

বেঙ্গালুরু জেলা ভারতের কর্ণাটক রাজ্যের একটি জেলা ছিল। ১৫ আগস্ট ১৯৮৬ সালে, এই জেলাকে বিভক্ত করে বেঙ্গালুরু নগর জেলা এবং বেঙ্গালুরু গ্রামীণ জেলা নামে দুটি নতুন জেলা গঠন করা হয়। বিভক্তির পূর্বে জেলার আয়তন ছিল ৮,০০৮ কিলোমিটার এবং এর দক্ষিণে কাবেরী নদী, পূর্বে পোনাইয়ার, এবং পশ্চিমে শিশমা নদী ছিল। এটি আর্কাবতী উপত্যকা দ্বারা গঠিত ছিল; এর প্রধান পর্বতমালা ছিল শিবগঙ্গা শিখর (১৪১৩ মিটার) এবং সাভানদুর্গা (১২৪৭ মিটার)। ব্রিটিশ শাসনামলে জনসংখ্যা ছিল: ১৮৭১ - ৮,৪২,২৩৩ ১৮৮১ - ৬,৭৯,৬৬৪ ১৮৯১ - ৮,০২,৯৯৪ ১৯০১ - ৮,৭৯,২৬৩ এটির নয়টি 'তহসিল' বা 'তালুক' তিনটি ভাগে বিভক্ত ছিল: বেঙ্গালুরু গ্রুপ বেঙ্গালুরু হোসকোট আনাকাল নেলামঙ্গল গ্রুপ নেলামঙ্গল ডোড-বালাপুর দেওয়ানহাল্লি ক্লোজপেট গ্রুপ মাগারলি কঙ্কনহাল্লি চান্নাপাটনা জেলায় তেরোটি পৌরসভা ছিল: বেঙ্গালুরু, হোসকোট, দোদ-বালাপুর, নেলমঙ্গলা, তয়ামগোন্ডাল, কঙ্কনহাল্লি, মাগাদি, ক্লোজপেট, চান্নাপাটনা, আনামেকাল, সরজাপুর, দেবনহাল্লি এবং ভাদিগেনহাল্লি। এবং চারটি ইউনিয়ন ছিল: ইয়েলাহাঙ্কা, কেঙ্গেরি, সুলিবায়ে এবং ডোমাসান্দ্রা। টেমপ্লেট:ভারতের ঐতিহাসিক জেলা
পিয়ারীমোহন দাস

পিয়ারীমোহন দাস (১৮৮৮ ― ১২ জুলাই, ১৯৮০) একজন বাঙালি স্বাধীনতা সংগ্রামী ও সাংবাদিক। পিয়ারীমোহন ব্রিটিশ ভারতে ১৮৮৮ সালে বরিশাল জেলায় জন্মগ্রহণ করেন। প্রথম জীবনে তিনি ভারতের স্বাধীনতা আন্দোলনে যুক্ত হয়ে পাঁচ বছর কারারুদ্ধ থাকেন। পরে ১৯৩০ সালে পূনরায় তাঁকে গ্রেপ্তার করে আট বছর আটক রাখা হয়। মুক্তি পেয়ে তিনি সাংবাদিকতার কাজ নেন। ১৯৪৪ খৃষ্টাব্দ থেকে টানা ৩০ বছর তিনি দেশ পত্রিকায় কর্মরত ছিলেন। "পিয়ারীমোহন দাস - Barisalpedia"। www.barisalpedia.net.bd। সংগ্রহের তারিখ ২০২১-০৪-০৬।  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। সংসদ বাঙালি চরিতাভিধা। কলকাতা: সাহিত্য সংসদ। পৃষ্ঠা ২৮৬। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
বিলভাতিয়া

বিলভাতিয়া বাংলাদেশের একটি বিল। এটি চাঁপাইনবাবগঞ্জ জেলার ভোলাহাট, গোমস্তাপুর ও শিবগঞ্জ উপজেলার উত্তর-দক্ষিণ পূর্ব জুড়ে অবস্থিত। দেশের দ্বিতীয় বৃহত্ততম বিল হল বিলভাতিয়া। সরকারি বেসরকারি মিলিয়ে ধানী ও বিলের আয়তন প্রায় ৬ হাজার ৮৬ একর। আর জলাশয় প্রায় ৩শ’ একর বিলভাতিয়া প্রকৃতিপ্রেমীদের জন্য অপরূপ নিসর্গ। এখানকার প্রাকৃতিক স্থানগুলোকে ঘিরে পর্যটন শিল্পের অপার সম্ভাবনা দেখা দিয়েছে। এ অঞ্চল থেকে পূর্ব-পশ্চিমে তাকালেই মনে হয় দিগন্ত বিস্তৃত আকাশ আলিঙ্গণ করছে। এর মাঝে অতিথি পাখির জলকেলি ভ্রমণপিপাসুদের মন কেড়ে নেয়। প্রাকৃতিক সৌন্দর্যের বিলভাতিয়ায় রয়েছে পর্যটনের অপার সম্ভাবনা। বিলে দেশীয় বিভিন্ন প্রজাতির সুস্বাদু মাছের ছড়াছড়ি। বক, চিল, মাছরাঙা, পানকৌড়ি, টিয়া, ঘুঘুসহ বিভিন্ন রকমের পাখি রয়েছে। ""বিলভাতিয়া ""। মহানন্দা টাইমস। সংগ্রহের তারিখ ২০২১-০৪-০৬।  "বিলভাতিয়া Archives"। দৈনিক চাঁপাই চিত্র। সংগ্রহের তারিখ ২০২১-০৪-০৬। [স্থায়ীভাবে অকার্যকর সংযোগ] "ভোলাহাটের বিলভাতিয়া ঘুরিয়ে দিবে দেশের অর্থনৈতিক চিত্র"। Fns24.com। সংগ্রহের তারিখ ২০২১-০৪-০৬।  "দেশের দ্বিতীয় বৃহত্তম বিল 'বিলভাতিয়া' পরিদর্শনে বিএমডিএ চেয়ারম্যান"। চাঁপাই ট্রিবিউন। ২০২১-০১-১৫। সংগ্রহের তারিখ ২০২১-০৪-০৬। [স্থায়ীভাবে অকার্যকর সংযোগ]
সুশাসন

আন্তর্জাতিক উন্নয়ন সংক্রান্ত আলোচনায় সুশাসন (Good governance গুড গভার্নেন্স) বলতে সরকারী প্রতিষ্ঠানগুলি কীভাবে একটি পছন্দনীয় উপায়ে সরকারী কর্মকাণ্ড পরিচালনা করে ও সরকারী সম্পদসমূহের ব্যবস্থাপনা নিশ্চিত করে, সেই ব্যাপারগুলি পরিমাপ সম্পর্কিত একটি ধারণাকে বোঝায়। শাসন বলতে "সিদ্ধান্ত গ্রহণের প্রক্রিয়া এবং কোন্‌ প্রক্রিয়াতে সিদ্ধান্তগুলি বাস্তবায়িত হয় (বা হয় না)", সেই ব্যাপারটিকে বোঝায়। এই প্রেক্ষিতে শাসন কথাটি ব্যবসা প্রতিষ্ঠান, জাতীয়, আন্তর্জাতিক বা স্থানীয় শাসনের পাশাপাশি সমাজের অন্যান্য খাতগুলির মধ্যকার আন্তঃক্রিয়ার সাথেও সম্পর্কিত হতে পারে। উপরের শাসনের ধারণাটি থেকে স্বাভাবিকভাবেই সুশাসন নামের একটি ধারণার উদয় হয়, যা অকার্যকর অর্থনীতি বা রাজনৈতিক সংগঠনগুলির সাথে টেকসই অর্থনীতি ও রাজনৈতিক সংগঠনগুলিকে তুলনা করার একটি প্রতিমান বা মডেল হিসেবে কাজ করে। সুশাসন ধারণাটির কেন্দ্রে রয়েছে সমাজের নির্দিষ্ট কিছু পছন্দের গোষ্ঠীর পরিবর্তে সাধারণ জনগণের চাহিদা মেটাতে সরকার ও প্রশাসনিক সংস্থাগুলির দায়িত্বের ব্যাপারটি। যেহেতু উত্তর আমেরিকা ও ইউরোপে কেন্দ্রীভূত এবং উদারপন্থী গণতান্ত্রিক রাষ্ট্রগুলিকে প্রায়শই "সবচেয়ে সফল" হিসেবে বর্ণনা করা হয়, তাই সুশাসনের আদর্শ বা মানদণ্ডগুলিতে প্রায়শই ঐসব রাষ্ট্রের সাথে অন্যান্য রাষ্ট্রগুলিকে মাপা হয়। সাহায্য প্রদানকারী সংস্থা এবং উন্নত দেশের কর্তৃপক্ষগুলি প্রায়শই "সুশাসন" কথাটি দিয়ে কিছু নির্দিষ্ট অবশ্যপালনীয় কাজের উপর জোর দেন যা ঐ সংস্থার কার্যক্রমের সাথে খাপ খায়, তাই "সুশাসন" বলতে ভিন্ন ভিন্ন প্রেক্ষাপটে ভিন্ন ভিন্ন জিনিস বোঝাতে পারে। সুশাসনের বিপরীত ধারণাটি হল কুশাসন (bad governance)। "What is Good Governance". UNESCAP, 2009. Accessed April 6, 2021. Khan 16 Agere, Sam (২০০০)। Promoting good governance। Commonwealth Secretariat। আইএসবিএন 978-0-85092-629-3।  Poluha, Eva; Rosendahl, Mona (২০০২)। Contesting 'good' governance:crosscultural perspectives on representation, accountability and public space। Routledge। আইএসবিএন 978-0-7007-1494-0।  Richard Rose; Caryn Peiffer (৫ জুলাই ২০১৮)। Bad Governance and Corruption। Springer। পৃষ্ঠা 5–। আইএসবিএন 978-3-319-92846-3।
সিটিজেনস ব্যাংক পিএলসি

সিটিজেনস ব্যাংক পিএলসি বাংলাদেশের একটি স্বায়ত্তশাসিত বাণিজ্যিক ব্যাংক। ২০২০ সালে ১৫ ডিসেম্বর থেকে সিটিজেনস ব্যাংক পিএলসি বাংলাদেশ ব্যাংকের অনুমোদন পায় ও একে তফসিলি ব্যাংক হিসেবে তালিকাভুক্ত করা হয়। ২০২০ সালের ১৫ ডিসেম্বর, ব্যাংকটি বাংলাদেশের কেন্দ্রীয় ব্যাংক বাংলাদেশ ব্যাংকের অনুমোদন লাভ করে। পরে বাংলাদেশ ব্যাংক ব্যাংকিং প্রবিধি ও নীতি বিভাগ থেকে 'সিটিজেনস ব্যাংক পিএলসি’কে তফসিলি ব্যাংক হিসেবে তালিকাভুক্ত করার নির্দেশ দেয়। এর আগে পরিশোধিত মূলধন ৫০০ কোটি টাকাসহ প্রয়োজনীয় অন্যান্য শর্ত পূরণ করতে না পারায় বাংলাদেশ ব্যাংকের একাধিক পর্ষদ সভায় সময় বৃদ্ধির আবেদন করেছিল ব্যাংকটি। প্রয়োজনীয় শর্ত পূরণের পর ২০২০ সালে বাংলাদেশ ব্যাংকের ৪১০তম বোর্ড সভায় সিটিজেনস ব্যাংককে চূড়ান্ত অনুমোদন দেয়া হয়। এরপর আনুষ্ঠানিকভাবে কেন্দ্রীয় ব্যাংক থেকে সিটিজেনস ব্যাংক কর্তৃপক্ষকে দেশে ব্যাংকিং কার্যক্রম শুরু করতে চিঠি দেয়া হয়। বাংলাদেশ ব্যাংক বাংলাদেশের ব্যাংকসমূহের তালিকা "সিটিজেনস ব্যাংকের চেয়ারম্যান হলেন তৌফিকা আফতাব"। দৈনিক কালের কন্ঠ। [স্থায়ীভাবে অকার্যকর সংযোগ] "তপশিলভুক্ত হলো সিটিজেনস ব্যাংক"। দৈনিক ইত্তেফাক।  "তফসিলি ব্যাংকের তালিকায় এখন 'সিটিজেনস ব্যাংক'"। জাগো নিউজ টোয়েন্টিফোর ডটকম। ১৫ ডিসেম্বর ২০২০।  ব্যাংকের প্রশাসনিক ওয়েবসাইট
কান্তিপুর টেলিভিশন

কান্তিপুর টেলিভিশন, কেটিভি নামে খ্যাত, নেপালের কাঠমান্ডুতে অবস্থিত একটি বেসরকারী টেলিভিশন স্টেশন। এর চেয়ারম্যান ও ব্যবস্থাপনা পরিচালক হলেন কৈলাশ সিরোহিয়া। ২০০৩ সালের জুলাইয়ে চালু হওয়া কেটিভি পার্থিব এবং উপগ্রহ ভিত্তিক সম্প্রচারের জন্য লাইসেন্সপ্রাপ্ত। কান্তিপুর টেলিভিশনের প্রধান কার্যালয় টিঙ্কুনে অবস্থিত কেটিভি ১২ জুলাই ২০১৭ এর ১৪ তম বার্ষিকী পালন করেছে। সংস্থাটি ফেব্রুয়ারি ২০১৫ থেকে কান্তিপুর গোল্ড নামে পরবর্তী সহযোগী চ্যানেলটি পরিচালনা করা শুরু করে। তবে চ্যানেল কান্তিপুর গোল্ড ডিসেম্বর ২০১৬ থেকে বন্ধ হয়ে গেছে। বার্ষিকীতে, অনেক সাংবাদিক এবং সংস্থার সেরা কর্মীদের পুরস্কৃত করা হয়েছিল। নেটওয়ার্কটি ১৪ ডিসেম্বর ২০১৭ থেকে এইচডি তে সম্প্রচার শুরু করে। প্রশান্ত আরিয়াল   - সম্পাদক প্রধান ইন চীফ রাম বাহাদুর রাওয়াল   - খবর সমন্বয়কারী নেপালি ভাষার জন্য রুপেশ শ্রেষ্ঠা নিমেশ বানজাদে বিকাশ ঠাপলিয়া অনিতা শাহ সাজনা তামাং শ্রদ্ধা আড়িয়াল শ্রী পান্ডে সাবিনা কারকি (সংবাদ উপস্থাপক) রুবিনা কারকি ইংরেজি ভাষার জন্য আমার প্রধান অভিদেব শ্রেষ্ঠা সারা সপসানামা রাই বিপাশনা তামাং সারা চিত্রকর কিশান ভান্ডারী রওশন বাহাদুর সিং সাবিনা কারকি "Watch Kantipur Television Live Online"। Lumbini Media।  "Kantipur Television Network Pvt. Ltd. – ABU" (ইংরেজি ভাষায়)। সংগ্রহের তারিখ ২০২১-০৪-০৭।  "Nepal Kantipur Television (KTV) talk show Naya Sambidha (New Constitution)"। ConstitutionNet (ইংরেজি ভাষায়)। সংগ্রহের তারিখ ২০২১-০৪-০৭।  "Kantipur TV, ekantipur to broadcast National Futsal League live"। kathmandupost.com (English ভাষায়)। সংগ্রহের তারিখ ২০২১-০৪-০৭। উদ্ধৃতি শৈলী রক্ষণাবেক্ষণ: অচেনা ভাষা (link) Prashant Aryal Ram Bahadur Rawal দাপ্তরিক ওয়েবসাইট কান্তিপুর টিভি অনলাইনে আরও ওয়েব্যাক মেশিনে আর্কাইভকৃত ৯ আগস্ট ২০১৮ তারিখে
আফগানিস্তান জাতীয় টেলিভিশন

আফগানিস্তান জাতীয় টেলিভিশন (ফার্সি: تلویزیون ملی, পশতু: ملی تلویزیون) আফগানিস্তানের রাষ্ট্রীয় মালিকানাধীন টেলিভিশন চ্যানেল। এটি রেডিও টেলিভিশন আফগানিস্তানের (আরটিএ) পাবলিক ব্রডকাস্টারের একটি অংশ। আফগান জাতীয় টেলিভিশন ১৯৭৮ সালের ১৯ আগস্ট আফগান স্বাধীনতা দিবস উপলক্ষে নুর মুহাম্মদ তারাকির নেতৃত্বে একটি অনুষ্ঠানের মাধ্যমে সূচনা হয়েছিল। শুরু থেকেই এটি রঙ্গিন অনুষ্ঠান সম্প্রচার করছে। ১৯৮৩ সালে কান্দাহার, জালালাবাদ এবং হেরাতে তিনটি নতুন স্টেশন চালু করা হয়েছিল, তবে এগুলোর সম্প্রচারটি কয়েক মাস পরে শুরু হয়েছিল। ১৯৮৫ সালের ২ জানুয়ারি জালালাবাদে সম্প্রচার শুরু হয় যখন বাদাখশান প্রদেশের একটি নতুন স্টেশনের নির্মাণকাজ শেষ হয়। ১৮৬৩ সালের ৩ ফেব্রুয়ারিতে গজনীতে একটি নতুন স্টেশন চালু হয়েছিল, একই মাসে কান্দাহার ও হেরাততে সম্প্রচার শুরু হয়েছিল। তালেবান শাসনামলে, টেলিভিশন নিষিদ্ধ হওয়ার সময় আফগানিস্তান জাতীয় টেলিভিশন কার্যক্রম বন্ধ হয়ে গিয়েছিল এবং ১৯৯৮ সালের জুলাইয়ে তারা সমস্ত টিভি সেট ধ্বংস করার নির্দেশ দিয়েছিলো। তালেবানদের ক্ষমতাচ্যুত হওয়ার পরে, আফগানিস্তানের টেলিভিশনগুলি ২০০১ সালের ১৮ নভেম্বর পুনরায় চালু করা হয়। আফগানিস্তানের রাষ্ট্রপতি হামিদ কারজাই কে আফগান সামরিক কুচকাওয়াজে কয়েক হাজার বিদ্রোহীরা হত্যা করার চেষ্টা করার কয়েক মিনিটের পরে বিশ্বজুড়ে সরাসরি তার বক্তৃতা প্রচারের মাধ্যমে আরটিএ বিশ্বব্যাপী বিখ্যাত হয়ে ওঠে। আফগান জাতীয় সেনারা এই হত্যা চেষ্টাটিকে ব্যর্থ করেছিল। প্রয়াসটির দৃশ্য আফগানিস্তানের আরটিএ দর্শকদের জন্য সরাসরি সম্প্রচারিত করা হয়েছিল এবং আন্তর্জাতিক মিডিয়াগুলি তা গ্রহণ করেছিল। আফগানিস্তান জাতীয় টেলিভিশন ইউরোপ, মধ্য প্রাচ্য, উত্তর আফ্রিকা আফ্রিকা এশিয়া প্যাসিফিক এবং উত্তর আমেরিকাতে ৫ জানুয়ারি ২০০৮ থেকে উপলব্ধ ছিল। চ্যানেলের সম্প্রচারের সময়টি ছিল ০৬:০০ থেকে ০০:০০ (স্থানীয় আফগান সময়), ০১:৩০ থেকে ১৯:৩০ (ইউটিসি সময়)। পরে ২০০৮ সালে আরটিএ কে একটি চব্বিশ ঘন্টার চ্যানেলে পরিণত করা হয়েছিল এবং এটি আন্তর্জাতিকভাবে দর্শকদের আরও সুবিধাজনক সময়ে এটি দেখার অনুমতি দিয়েছিলো। ২০১৮ এর পর এটি ইউরোপে আর স্যাটেলাইটের মাধ্যমে সম্প্রচারিত হয় না। কান্তিপুর টেলিভিশন "Taraki opens Afghanistan's TV station"। The Kabul Times। ২০ আগস্ট ১৯৭৮। পৃষ্ঠা 1। সংগ্রহের তারিখ ৩১ জানুয়ারি ২০২১।  Foreign Report, 1985 S. M. Y. Elmi (১৯৮৮)। "Afghanistan: A Decade of Sovietisation"। সংগ্রহের তারিখ ৩১ জানুয়ারি ২০২১।  Moonis Ahmar (২০০৬)। Chronology of conflict and cooperation in Afghanistan, 1978-2006। আইএসবিএন 9789698550035। সংগ্রহের তারিখ ৩১ জানুয়ারি ২০২১।  "Afghan capital's TV back on aire"। Screen Digest। ২০০১। সংগ্রহের তারিখ ৩১ জানুয়ারি ২০২১।  "The Times & The Sunday Times"।  Faiez, M. Karim; Chu, Henry (২৮ এপ্রিল ২০০৮)। "Attempt on Karzai rattles Afghans" – LA Times-এর মাধ্যমে।  https://en.kingofsat.net/channelhistory.php?ch=5864
মুজামুস সাগির

আল-মুজামুস সাগির (আরবি: المعجم الصغير;ইংরেজি: Al-Muzamus Sagir) হল হাদিসের একটি সুপরিচিত সংকলন গ্রন্থ যা প্রসিদ্ধ মুহাদ্দিস ইমাম আত-তাবারানি (৮৭৪-৯৭১ খ্রি:, ২৬০-৩৬০ হি:) প্রণীত । এটি 'মুজামু আল-তাবারানি' নামে তার তিনটি সিরিজের একটি । সিরিজের অন্য দুটি গ্রন্থ হল আল মুজামুল কবির ও আল-মুজামুল আওসাত । এটি ইমাম তাবারানির মু'জাম সিরিজের সবচেয়ে ছোট বই । যে কারনে এটি আল মুজামুস সাগির নামে নামকরণকৃত । হাদিসের এ সংকলন বইটিতে মাকতাবা শামিলা অনুসারে প্রায় এক হাজার দুইশতটি (১২০০) হাদিস অন্তর্ভুক্ত রয়েছে । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাউদো (বানানো) বর্ণনা রয়েছে । বইটি বেশিরভাগই কেবল ওলামা-পণ্ডিতদের মধ্যে বিখ্যাত । ইমাম আলী ইবনে আবু বকর আল-হাইতহামী তাঁর বিখ্যাত গ্রন্থ মাজমা আল জাওয়াইদে আল-মুজামুস সাগিরের হাদিস উদ্ধৃত করেছেন । গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে: উনওয়ানুল উনওয়ান ওয়া আল-মুজামুস সাগির, প্রকাশনায়: দারুল কুতুব (২০০৩) মুজামুস সাগির, প্রকাশনায়: Jiddah জিদ্দাহ: এন.এইচ.আল-ডি.আল-বারাকাতি, ২০০৭. সুন্নি গ্রন্থের তালিকা সহীহ বুখারী সহীহ মুসলিম সুনান-এ-ইবনে মাজাহ সুনানে আবু দাঊদ সুনান আল-তিরমিজী সুনানে নাসাই "Mujam Saghir"। mahajjah.com। সংগ্রহের তারিখ জুন ৯, ২০১৯।  "al-Tabarani, Al-Mu`jam al-Saghir"। www.al-islam.org। সংগ্রহের তারিখ জুন ৯, ২০১৯। [স্থায়ীভাবে অকার্যকর সংযোগ] "المعجم الصغير للطبراني • الموقع الرسمي للمكتبة الشاملة"। shamela.ws।  "Ma'ajim al Tabarani"। mahajjah.com। সংগ্রহের তারিখ এপ্রিল ৩০, ২০১৯।  "Unwan al- unwan aw al-mu jam al-saghir"। www.amazon.co.uk। আইএসবিএন 978-9771802730। সংগ্রহের তারিখ জুন ৯, ২০১৯।  "Mu'jam al-ṣaghīr"। www.arabicbookshop.net। আইএসবিএন 9960580393। সংগ্রহের তারিখ জুন ৯, ২০১৯।
আনন্দ, গুজরাত

আনন্দ ভারতের গুজরাত রাজ্যের আনন্দ জেলার প্রশাসনিক কেন্দ্র। এটি আনন্দ পৌরসভা দ্বারা পরিচালিত হয়। , চারোটার অঞ্চলের একটি অংশ যেটি আনন্দ ও খেদা জেলা নিয়ে গঠিত। আনন্দ ভারতের দুগ্ধ রাজধানী হিসাবে পরিচিত। এই শহরে গুজরাত কো-অপারেটিভ মিল্ক মার্কেটিং ফেডারেশন লিমিটেডের প্রধান কার্যালয় (জিসিএমএমএফ, যা দুধ সংগ্রহের জন্য এমএল এবং সমবায় পরিচালনার জন্য মূল সংস্থা), ভারতের এনডিডিবি, সুপরিচিত ব্যবসায়িক স্কুল - রুরাল ম্যানেজমেন্ট আনন্দ (আইআরএমএ), বিদ্যা ডেইরি ও আনন্দ কৃষি বিশ্ববিদ্যালয় অবস্থিত। আনন্দ রাজ্যের রাজধানী গান্ধীনগর থেকে ১০১ কিলোমিটার (৬৩ মাইল) দূরে পশ্চিমে রেলের আহমেদাবাদ ও ভাদোদরার মাঝে অবস্থিত। আনন্দ ২২.৫৭° উত্তর থেকে ৭২.৯৩° পূর্ব দিকে অবস্থিত। এর গড় উচ্চতা হল ৩৯ মি (১২৮ ফুট)। শহরের আয়তন ২২.৭ বর্গকিমি (৮.৮ বর্গ মাইল)। ২০১১ সালের আদমশুমারি অনুসারে, [৩] আনন্দের জনসংখ্যা হল ৬৩৪,৯৮৭ জন। মোট জনসংখ্যার মধ্যে ৫১.৭৭% পুরুষ এবং ৪৮.২৩% মহিলা। শহরের সাক্ষরতার হার ৭৮.৪৫%, যা জাতীয় সাক্ষরতার হার ৭৪.০৪% এর থেকে বেশি। আনন্দের অর্থনীতি খুব প্রাণবন্ত। এখানে কৃষিকাজ থেকে শুরু করে বড় শিল্পও রয়েছে। প্রধান ফসলের মধ্যে রয়েছে তামাক এবং কলা। আনন্দ বিখ্যাত আমুল ডেইরি, বিদ্যা ডেইরি, আমুল চকোলেট প্ল্যান্ট, মোগর ও গুজরাত সমবায় দুধ বিপণন ফেডারেশনের কেন্দ্র। Falling Rain Genomics, Inc - Anand www.amul.com www.vidyadairy.in
জুনাগড়

জুনাগড় ভারতের গুজরাত রাজ্যের জুনাগড় জেলার সদর দফতর। আহমেদাবাদ ও গান্ধীনগর (রাজ্য রাজধানী) থেকে ৩৫৫ কিলোমিটার (২২১ মাইল) দক্ষিণ-পশ্চিমে গিরনার পাহাড়ের পাদদেশে অবস্থিত জুনাগড় শহরটি রাজ্যের সপ্তম বৃহত্তম শহর। ভারত ও পাকিস্তানের মধ্যে সংক্ষিপ্ত লড়াইয়ের পরে, জুনাগড় ১৯৪৮ সালের ২০ ফেব্রুয়ারি অনুষ্ঠিত একটি গণভোটের মাধ্যমে ভারতে যোগদানের পক্ষে ভোট দেয়। এটি সৌররাষ্ট্র রাজ্য ও পরবর্তীকালে বোম্বে রাজ্যের একটি অংশ ছিল। এটি মহা গুজরাত আন্দোলনের পরিণতিতে ১৯৬০ সালে নবগঠিত গুজরাত রাজ্যের অংশে পরিণত হয়। "Junagadh City Population Census 2011 | Gujarat"। www.census2011.co.in। সংগ্রহের তারিখ ২৩ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভাবনগর

ভাবনগর ভারতের গুজরাত রাজ্য সৌরাষ্ট্র অঞ্চলের ভাবনগর জেলার একটি শহর। এটি ১৭২৪ সালে ভবসিংহজি গোহিল (১৭০৩–১৭৬৪) দ্বারা প্রতিষ্ঠিত হয়। এটি ভাবনগর রাজ্যের রাজধানী ছিল, যা ১৯৪৮ সালে ভারতীয় ইউনিয়নের সাথে সংযুক্ত হওয়ার আগে একটি দেশীয় রাজ্য ছিল। বর্তমানে, শহরটি ভাবনগর জেলার প্রশাসনিক সদর দপ্তর। ভাবনগর শহরটি রাজ্যের রাজধানী গান্ধীনগর থেকে ১৯৮ কিলোমিটার দূরে খম্বাৎ উপসাগরের পশ্চিম তীরে অবস্থিত। শহরটি থেকে ৫০ কিলোমিটার দূরে আলাংয় অবস্থিত বিশ্বের সর্ববৃহৎ শিপ ব্রেকিং ইয়ার্ডের সাথে বহু বৃহৎ ও ক্ষুদ্র শিল্পের বাণিজ্য করার জন্য একটি গুরুত্বপূর্ণ কেন্দ্র হয়ে উঠেছে। ভাবনগর জনপ্রিয় গুজরাতি জলখাবার 'গান্থিয়া' এবং 'মন্দিরগুলি'-এর জন্যও বিখ্যাত। "BMC – Bhavnagar Municipal Corporation"। সংগ্রহের তারিখ ২৫ নভেম্বর ২০১৬।
আলাপ (বাংলাদেশী যোগাযোগ অ্যাপ)

আলাপ হল একটি বাংলাদেশি তাৎক্ষণিক যোগাযোগের সফটওয়্যার, যেটি বাংলাদেশের স্বাধীনতার ৫০ বছর পূর্তি এবং মুজিব বর্ষ উপলক্ষে সরকারি টেলিযোগাযোগ সংস্থা বাংলাদেশ টেলিকমিউনিকেশন্স কোম্পানি লিমিটেড দ্বারা চালু করা হয় । এটি এন্ড-টু-এন্ড এনক্রিপশন নিশ্চিত করে বিনামুল্যে কথা বলা, ভিডিও কল,কল রেকর্ডিং, অডিও এবং ভিডিও কনফারেন্স, বার্তা আদান প্রদান, স্বল্প খরচে মুঠোফোনে কল করার সুবিধা দেয়। এটি প্রকাশের ৫ দিনের মধ্যে ১ লক্ষাধিক ও ১৩ দিনের মধ্যে ৩ লক্ষাধিক মানুষ এটি ডাউনলোড করে এতে নিবন্ধন করে। "বিটিসিএল'র 'আলাপ' অ্যাপ থেকে কল যাবে মোবাইলেও ডাক ও টেলিযোগাযোগ মন্ত্রী মোস্তাফা জব্বার আজ রবিবার ভার্চুয়ালি অ্যাপটির আনুষ্ঠানিক উদ্বোধন করেন। ছবি: সংগৃহীত স্টার অনলাইন রিপোর্ট বাংলাদেশ টেলিযোগাযোগ কোম্পানি লিমিটেডের (বিটিসিএল) নতুন উদ্বোধন করা ওটিটি (ওভার দ্য টপ) কলিং সেবা 'আলাপ' থেকে কল করা যাবে মোবাইল বা ল্যান্ডলাইনে"। The Daily Star। সংগ্রহের তারিখ ৬ এপ্রিল ২০২১।  line feed character in |শিরোনাম= at position 46 (সাহায্য) "BTCL launches 'alaap' app"। The Financial Express। সংগ্রহের তারিখ ৬ এপ্রিল ২০২১।  আমাদের ফোন (টেলিটক বাংলাদেশ লিমিটেড) বাংলাদেশ টেলিকমিউনিকেশন্স কোম্পানি লিমিটেড বাংলাদেশ টেলিযোগাযোগ নিয়ন্ত্রণ কমিশন অফিসিয়াল ওয়েবসাইট[স্থায়ীভাবে অকার্যকর সংযোগ] অফিসিয়াল অ্যান্ড্রয়েড অ্যাপ অফিসিয়াল আই ও এস অ্যাপ অফিসিয়াল ওয়েব অ্যাপ (শিগ্রই চালু হচ্ছে ) ওয়েব্যাক মেশিনে আর্কাইভকৃত ৩১ জানুয়ারি ২০২৩ তারিখে
মার্কিন নাগরিকত্ব লাভের পরীক্ষা

মার্কিন নাগরিকত্ব লাভের পরীক্ষা (আমেরিকান সিটিজেনশিপ টেস্ট, ইউএস সিভিকস টেস্ট, ইউএস সিটিজেনশিপ টেস্ট এবং ইউএস ন্যাচারালাইজেশন টেস্ট নামেও পরিচিত) এমন একটি পরীক্ষা যা সমস্ত অভিবাসীদের মার্কিন যুক্তরাষ্ট্রের নাগরিকত্ব পেতে অবশ্যই উত্তীর্ণ হতে হয়। পরীক্ষাটি ইংরেজিতে হয় এবং প্রার্থীকে সফলভাবে উর্ত্তীর্ণের জন্য কমপক্ষে ৬০ শতাংশ স্কোর করতে হয়। এটিতে ১০০টি নাগরিক প্রশ্ন থাকে, প্রশ্নগুলিতে মার্কিন ইতিহাস, সংবিধান এবং সরকার নিয়ে বিভিন্ন বিষয়ক প্রশ্ন অন্তর্ভুক্ত থাকে। নাগরিকত্ব অর্জন প্রক্রিয়ার জন্য আবেদনকারীকে দৈবচয়নকৃত ১০টি প্রশ্ন জিজ্ঞাসা করা হয়। যদি আবেদনকারীর বয়স ৬৫ বছর বা তার বেশি হয় এবং ২০ বা ততোধিক বছর ধরে যুক্তরাষ্ট্রে আইনি স্থায়ী বাসিন্দা হিসাবে যুক্তরাষ্ট্রে বসবাস করছেন, তবে তারা কেবলমাত্র ২০টি নির্বাচিত প্রশ্নের জন্য অধ্যয়ন করতে পারেন। তারা তাদের পছন্দের ভাষায় নাগরিকত্ব পরীক্ষাও দিতে পারেন। অ্যারিজোনা হল সর্বপ্রথম রাজ্য, যারা উচ্চ বিদ্যালয়ে অধ্যয়ন শেষ করার আগেই, শিক্ষার্থীদের নাগরিকত্ব লাভের পরীক্ষায় উত্তীর্ণ হওয়াকে প্রয়োজনীয় শর্ত দিয়েছিল। প্রত্যাশা ছিল যে সমস্ত অঙ্গরাজ্যগুলি মার্কিন যুক্তরাষ্ট্রের সংবিধানের ২৩০তম বার্ষিকী অর্থাৎ ১৭ সেপ্টেম্বর, ২০১৭ এর মধ্যে এই প্রয়োজনীয়তাটি বাস্তবায়ন করবে। অলাভজনক প্রতিষ্ঠান জো ফস ইনস্টিটিউট কর্তৃক নাগরিক শিক্ষা উদ্যোগের লক্ষ্য হল দেশব্যাপী সমস্ত শিক্ষার্থীর কাছে জ্ঞান প্রচার করা। ২০১৯ অনুযায়ী, সকল ৫০টি অঙ্গরাজ্যে এখনও এটির প্রয়োজন নেই। মার্কিন যুক্তরাষ্ট্র সরকারের রূপ কী? প্রজাতন্ত্র সংবিধান ভিত্তিক যুক্তরাষ্ট্রীয় প্রজাতন্ত্র প্রতিনিধিত্বমূলক গণতন্ত্র https://www.uscis.gov/sites/default/files/document/questions-and-answers/100q.pdf https://news.yahoo.com/arizona-passes-law-requiring-students-pass-civics-test-231736007.html
থাইকম ৫

থাইকম ৫ ছিল একটি ভূস্থির যোগাযোগ উপগ্রহ যা থাইকম পরিচালনা করতো। এটি এশিয়া, আফ্রিকা, মধ্য প্রাচ্য, আমেরিকা, ইউরোপ এবং অস্ট্রেলিয়ায় যোগাযোগ পরিষেবা সরবরাহ করতে ব্যবহৃত হতো। থাইকম ৫ অ্যালকাটেল অ্যালেনিয়া স্পেস দ্বারা নির্মিত হয়েছিল এবং এটি স্পেসবাস ৩০০০-এর একটি স্যাটেলাইট বাসের উপর ভিত্তি করে তৈরি করা হয়েছিল যা থাইকম ৩ উপগ্রহের অনুরূপ একটি কনফিগারেশনে প্রতিস্থাপিত হয়েছিলো। এটি মূলত থাইকম ৪ হিসাবে অর্ডার করা হয়েছিল, তবে সম্পূর্ণ হওয়ার আগে অগ্রণী ২ হিসাবে অগ্রণীকে এটি বিক্রি করা হয়েছিল। ১৯৯৭ সালে এর নির্মাণ সম্পন্ন হয় এবং চুক্তি বাতিল হওয়ায় জুন ২০০৫ পর্যন্ত বিক্রির জন্য সংরক্ষণ করা হয়। পরে এটি থাইকমের কাছে বিক্রি করা হয়। এটি ২৫ টি জি/এইচ ব্যান্ড (আইই সি ব্যান্ড) এবং ১৪ টি জে ব্যান্ড (আইই কু ব্যান্ড) ট্রান্সপন্ডার দিয়ে সজ্জিত ছিল, এবং লঞ্চের সময় এটির ভর ছিল ২,৮০০ কিলোগ্রাম (৬,২০০ পা), যার প্রত্যাশিত অপারেশনাল জীবনকাল ছিল ১২ বছর। থাইকম ৫ ২০১৯ সালের ডিসেম্বর থেকে প্রযুক্তিগত সমস্যার সম্মুখীন হতে শুরু করে, যার ফলে থাইকম কোরিয়ান সেন্ট্রাল টেলিভিশন সহ কিছু টেলিভিশন চ্যানেলকে পার্শ্ববর্তী উপগ্রহগুলিতে নকল করেছিলো। উপগ্রহটি এরিয়ান ৫ইসিএ পরিবহন রকেটে উৎক্ষেপণ করা হয়েছিল, যার সাথে এরিয়ানস্পেস চুক্তিবদ্ধ ছিল, এটি গায়ানা স্পেস সেন্টারে ইএলএ-৩ থেকে উড়ছিল। উৎক্ষেপণটি ২০০৬ সালের ২৭ মে ২১:০৯ ইউটিসিতে সংঘটিত হয় এবং থাইকম ৫, মেক্সিকান স্যাটমেক্স ৬ মহাকাশযানসহ জিওসিঙ্ক্রোনাস ট্রান্সফার কক্ষপথে স্থাপন করে। সেই সময়, এটি ছিল জিওসিঙ্ক্রোনাস ট্রান্সফার কক্ষপথে উৎক্ষেপণ করা সবচেয়ে ভারী দ্বৈত-উপগ্রহ পেলোড, যদিও, এই রেকর্ডটি ভেঙে গেছে। উৎক্ষেপণের পর, থাইকম ৫ একটি এস ৪০০ ইঞ্জিন ব্যবহার করে নিজেকে ভূস্থির কক্ষপথে উন্নীত করে, ৩ জুন ২০০৬ সালে নির্দিষ্ট অরবিটে পৌঁছায়। এটি অন-অরবিট পরীক্ষা করার মধ্যে দিয়ে গেছে এবং অপারেশনাল পরিষেবার জন্য ৭৮.৫° পূর্ব দ্রাঘিমাংশে অবস্থান করেছিল, যেখানে এটি ব্যর্থ থাইকম ৩ উপগ্রহটিকে প্রতিস্থাপন করেছিল। ২ অক্টোবর ২০০৬ সালে থাইকম ৫ চালু হওয়ার পর থাইকম ৩ কে কবরস্থানের কক্ষপথে স্থানান্তরিত করা হয়। কৃত্রিম উপগ্রহ বর্ধিত উপগ্রহ উৎক্ষেপণ যান আফগানিস্তান জাতীয় টেলিভিশন "Thaicom 5 Satellite Ends Service"। Thaicom। সংগ্রহের তারিখ ১৭ মার্চ ২০২১।  "NASA - NSSDCA - Spacecraft - Trajectory Details"। nssdc.gsfc.nasa.gov। সংগ্রহের তারিখ ২০১৮-০৫-০২।  "THAICOM 5"। Satellites। Thaicom Public Company Limited। ২০১৩-০৫-২১ তারিখে মূল থেকে আর্কাইভ করা। সংগ্রহের তারিখ ২০১৩-০৪-০৯।  "UCS Satellite Database"। Union of Concerned Scientists। ২০০৯-০৭-০১। সংগ্রহের তারিখ ২০০৯-০৮-০৮।  Krebs, Gunter। "THAICOM 3, 5"। Gunter's Space Page। সংগ্রহের তারিখ ২০০৯-০৮-০৮।  Williams, Martyn (ফেব্রুয়ারি ৫, ২০২০)। "KCTV appears on Chinese satellite"। ফেব্রুয়ারি ৫, ২০২০ তারিখে মূল থেকে আর্কাইভ করা।  McDowell, Jonathan। "Launch Log"। Jonathan's Space Page। সংগ্রহের তারিখ ২০০৯-০৮-০৮।  Launch Webcast। Arianespace। ২০০৬-০৫-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) McDowell, Jonathan। "Index"। Geostationary Orbit Catalog। Jonathan's Space Page। ২০১০-০৪-০৬ তারিখে মূল থেকে আর্কাইভ করা। সংগ্রহের তারিখ ২০০৯-০৮-০৮।  আন্তর্জাতিক মিডিয়া সুইজারল্যান্ড ওয়েব্যাক মেশিনে আর্কাইভকৃত ২৫ ফেব্রুয়ারি ২০১৪ তারিখে প্রাতিষ্ঠানিক পরিসেবা ওয়েবসাইট